[{"text_idx": "#000001", "text": "Cafwyd digwyddiadau annisgwyl a rhyfedd, llyfrgellwyr yn canu, dawnswyr rhyfeddol, ac ychydig mwy o sw\u0302n a tharfu na\u2019r hyn a ganiateir fel arfer. Roedd Shelf Life yn antur theatraidd ragorol, yn archwilio adeilad hudolus, pwysig yn hanes Abertawe. Taith drwy gowrt allanol, staciau labyrinthaidd ac ystafell ddarllen gron yr Hen Lyfrgell ar Heol Alexandra. Agorwyd y llyfrgell ym 1887 gan y cyn (a darpar) Brif Weinidog William Gladstone. Fe gaeodd yn 2007 \u2013 achlysur na dderbyniodd fawr o sylw. Am fwy na 100 mlynedd bu\u2019n stordy o wybodaeth. Ffeithiol a ffuglen; clecs a doethineb \u2013 roedd y cyfan yn cael ei gasglu yma. Bu hyd yn oed yn gartref i gyrff rhai a fu farw yn y blitz. Roedd pob math o bethau i\u2019w cael yn y llyfrgell."}, {"text_idx": "#000002", "text": "Erbyn hyn, mae\u2019r llyfrau olaf wedi cael eu symud ymaith ac mae\u2019r drysau ar gau i\u2019r cyhoedd. Fel ysbrydion, rydym yn pori drwy\u2019r llyfrau ar y silffoedd unwaith eto, a hyd yn oed yn busnesa mewn mannau na cha\u0302i neb heblaw\u2019r llyfrgellwyr fynd iddynt ar un adeg."}]